Anatolij V. Efros
Anatolij V. Efros, 1925-87, russisk-jødisk instruktør og pædagog, uddannet 1950 hos bl.a. Marija Knebel på GITIS, hvor han selv senere blev en markant pædagog. 1963-67 var E chefinstruktør på Lenkom teatret, fra 1967-84 på Malaja Bronnaja teatret, og fra 1984 til sin død på Taganka Teatret, alle i Moskva. Hans forestillinger var kendetegnet ved en poetisk, rytmisk lethed i en minimal ydre dekoration. E skrev fire bøger om teaterprøven og instruktørens arbejde. 

Bibliografi: Efros, A Repetitsija – ljubov’ moja (1) & Professija: Režisser (2) & Prodolženie teatral’nogo romana (3) & Kniga Tjetvertaja (4) 1993; Smeliansky, A The Russian theatre after Stalin 1999. 